CELEX: 62009TN0332
Language: sk
Date: 2009-08-20 00:00:00
Title: Vec T-332/09: Žaloba podaná 20. augusta 2009 — Electrabel/Komisia

7.11.2009   
            
            
               SK
            
            
               Úradný vestník Európskej únie
            
            
               C 267/71
            
         Žaloba podaná 20. augusta 2009 — Electrabel/Komisia
   (Vec T-332/09)
   2009/C 267/129
   Jazyk konania: francúzština
   
      Účastníci konania
   
   
      Žalobkyňa: Electrabel (v zastúpení: M. Pittie a P. Honoré, advokáti)
   
      Žalovaná: Komisia Európskych spoločenstiev
   
      Návrhy žalobkyne
   
   
               —
            
            
               vyhlásiť žalobu za prípustnú a dôvodnú,
            
         
               —
            
            
               v prvom rade zrušiť napadnuté rozhodnutie v plnom rozsahu,
            
         
               —
            
            
               subsidiárne zrušiť články 2 a 3 napadnutého rozhodnutia alebo prinajmenšom znížiť výšku pokuty uloženej žalobkyni podľa článku 2 napadnutého rozhodnutia,
            
         
               —
            
            
               v každom prípade zaviazať Komisiu na náhradu všetkých trov konania, ktoré vznikli žalobkyni v súvislosti s touto žalobou.
            
         
      Žalobné dôvody a hlavné tvrdenia
   
   Žalobkyňa sa touto žalobou domáha najmä zrušenia rozhodnutia Komisie K(2009) 4416 v konečnom znení z 10. júna 2009, ktorým Komisia konštatovala, že žalobkyňa tým, že uskutočnila koncentráciu s významom na úrovni Spoločenstva skôr, ako ju oznámila, a skôr, ako bola vyhlásená za zlúčiteľnú so spoločným trhom, porušila článok 7 ods. 1 nariadenia č. 4064/89 (1). Žalobkyňa subsidiárne navrhuje zrušenie alebo prinajmenšom zníženie výšky pokuty, ktorá jej bola uložená v článku 2 napadnutého rozhodnutia.
   Žalobkyňa na podporu svojej žaloby uvádza štyri žalobné dôvody založené:
   
               —
            
            
               na nesprávnej kvalifikácii dotknutého porušenia, najmä na zámene medzi neoznámením a predčasným uskutočnením koncentrácie a v dôsledku toho na nesúlade v odôvodnení medzi kvalifikáciou porušenia a posúdením jeho skutočnej dĺžky trvania,
            
         
               —
            
            
               na porušení článku 3 ods. 3 a článku 14 ods. 2 nariadenia č. 4064/89, ako aj usmernení týkajúcich sa pojmu koncentrácie tým, že stanovila, že spoločnosť Electrabel mala k 23. decembru 2003de facto výlučnú kontrolu nad Compagnie Nationale du Rhône. Žalobkyňa uvádza, že Komisia i) v predmetnej veci opomenula relevantné skutočnosti, najmä verejnoprávnu povahu Compagnie Nationale du Rhône, ii) neúplne a nesprávne uplatnila definíciu de facto výlučnej kontroly, ktorú stanovila vo svojich usmerneniach, na pojem koncentrácie a iii) dopustila sa viacerých zjavných nesprávnych posúdení týkajúcich sa najmä výkonných orgánov Compagnie Nationale du Rhône,
            
         
               —
            
            
               na premlčaní práva Komisie uložiť v predmetnej veci sankcie,
            
         
               —
            
            
               na porušení zásady proporcionality, zásady riadnej správy vecí verejných a zásady legitímnej dôvery, pretože žalobkyni uložila vysokú pokutu za porušenie, ktoré nemá žiaden dopad na hospodársku súťaž.
            
         
      (1)  Nariadenie Rady (EHS) č. 4064/89 z 21. decembra 1989 o kontrole koncentrácií medzi podnikmi (Ú. v. ES L 395, s. 1; znovu uverejnené v úplnosti v Ú. v. ES L 257,1990, s. 13; Mim. vyd. 08/001, s. 31).